L'Ajuntament d'Alaquàs inicia un pla de reactivació del Mercat Municipal
05/10/2016

# L'Ajuntament d'Alaquàs inicia un pla de reactivació del Mercat Municipal

*   05/10/2016
*   [Comerç](/categoria/5/0/comerc)
*   [Imprimir](#)
*   Compartir
*    https://www.alaquas.org/documento.asp?id\_do=15782

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15782%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20inicia%20un%20pla%20de%20reactivaci%C3%B3%20del%20Mercat%20Municipal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15782/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15782/05102016reactivacio_del_merca_primera_activitat_redes_Form_4.jpg)](https://www.alaquas.org/ficheros/documentos/2016/2/15782/05102016reactivacio_del_merca_primera_activitat_redes_Form_10.jpg "<a href='https://www.alaquas.org/ficheros/documentos/2016/2/15782/05102016reactivacio_del_merca_primera_activitat_redes_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs inicia un pla de reactivació del Mercat Municipal</a>")

Tot els divendres de cada mes es realitzen activitats lúdiques i culturals a les instal·lacions del Mercat a càrrec de les associacions d'Alaquàs

L’Ajuntament d’Alaquàs ha posat en marxa un pla de dinamització del Mercat Municipal per tal d’apropar les seues instal·lacions als veïns i veïnes. Es tracta d’una iniciativa aprovada per unanimitat pel Ple de la Corporació Municipal arran d’una proposta presentada pel grup CET. La proposta té com a objectiu principal el de donar a conèixer aquestes instal·lacions municipals, fent que a través de diverses activitats culturals i lúdiques els veïns i veïnes visiten el Mercat i es contribueixca a la seua reactivació.

La proposta contempla dues accions. Per una banda, la creació de l’espai “Llibres lliures” en el qual les persones interessades en fer bescanvi de llibres o altres elements, disposen d’un lloc on poder realitzar-lo.

La segona acció consisteix en la cessió tots els divendres d’un espai dins del Mercat Municipal a les associacions i entitats interessades per tal de presentar o donar a conèixer el seu projecte o les seues activitats, de manera que s’estimula l’interès per acudir al Mercat i s’involucren també les diferents entitats del municipi.

**PROGRAMACIÓ CULTURAL AL MERCAT**

Aquesta programació s’encetarà el divendres 7 d’octubre amb dansa oriental a càrrec de l’associació Alham. El proper 14 d’octubre tindrà lloc una xerrada sobre micromasclismes a càrrec de l’associació Lilith; el 21 d’octubre hi haurà una xerrada de lactància a càrrec de l’associació Criant; i el 28 d’octubre un taller de maquillatge zombie a càrrec d’Esther Viana. El 4 de novembre l’associació Afasud realitzarà un taller d’estimulació cognitiva; l’11 de novembre hi haurà una xerrada a càrrec del col·letiu Defensa d’Abusos Bancaris; el 18 de novembre hi haurà un taller de pesca a càrrec del Club de Pescadors Esportius d’Alaquàs; i el 25 de novembre Alaquàs Participa organitzarà el debat "El paper de la Joventut en la reactivació del Mercat Municipal". El 2 de desembre hi haurà un taller de manualitats a càrrec de l’associació Mans artesanes; el 16 de desembre un contacontes; el 13 de gener una xerrada sobre esport i salut a càrrec del club de natació; el 20 de gener un taller vegà a càrrec de l’associació Iniciativa Animalista; i el 27 de gener hi haurà una xerrada sobre conscienciació per a persones sordes dirigit per Ana Teresa Sánchez García.  Al mes de febrer, el dia 3 hi  haurà uan xerrada sobre Siria a càrrec d’Alaquàs Solidària; el dia 10 una xerrada sobre moneda social protagonitzada pel col·lectiu Caragol; el 17 de febrer una xerrada de falla alternativa de la falla Arrancapins; i el 24 un taller de risoteràpia protagonitzat per Caterva Teatre.